  Виталий Пронин 23-тӥ мартэ Ува каргуртын 2-тӥ ползэ ортчоз Веретенниковъёслэн кузьымзы понна «Куас сюрес вылэ - быдэс семьяен» ӵошатскон. Веретенниковъёслэн семьязы Трос аръёс ӵоже Гурт шудонъёсы нылпиосынызы пыриськизы Ольга но Дмитрий Веретенниковъёс. Собере Ува ёросысь спортэз гажась семьяос понна нимысьтыз ӵошатскон ортчытыны малпазы. Кылем арын ик соос доры 10 ёросысь 27 семьяос люкаськизы, туэ эшшо тросгес куноосты витё. Вормисьёсты дунъялозы 10 аресозь но 11-14 аресъем нылъёсын но пиосын семьяосты нимаз. Азьвыл арынлэсь ӵошатскон пӧртэмгес луоз. Кызьы вераз ужрадэз ортчытӥсь Дмитрий Веретенников, нырысь ик стартэ потозы атайёс. Соос 2 иськем ортчозы, собере бордазы итӥськозы анайёс, эшшо 2 иськемзэ ӵошен ортчозы. Бӧрысь соос борды пиналъёссы итӥськозы. Озьы атайёс 5 иськем, анайёс 3 иськем, пиналзы 1 иськем ортчозы. Ужрадэ пыриськыны мылкыд карисьёслы 21-тӥ мартозь вазиськоно 8-34130-51603, 8-982-821-5263 номеро телефонъёсъя яке электрон почта пыр uvasport@mail.ru. Валентина Емельянова  